
LIETUVOS RESPUBLIKOS
TIKSLINIŲ KOMPENSACIJŲ ĮSTATYMO NR. XII-2507 1 STRAIPSNIO PAKEITIMO 
ĮSTATYMAS

2019 m. liepos 16 d. Nr. XIII-2347
Vilnius

1 straipsnis. 1 straipsnio pakeitimas
1. Papildyti 1 straipsnio 3 dalį 5 punktu:
„5) Australijos, Japonijos, Jungtinių Amerikos Valstijų, Kanados, Naujosios Zelandijos, Pietų Korėjos piliečiams ir jų šeimos nariams, kuriems išduoti leidimai laikinai gyventi Lietuvos Respublikoje.“
2. Pakeisti 1 straipsnio 3 dalies 5 punktą ir jį išdėstyti taip:
„5) Australijos, Japonijos, Jungtinių Amerikos Valstijų, Kanados, Naujosios Zelandijos, Pietų Korėjos piliečiams ir jų šeimos nariams, kuriems išduoti leidimai laikinai gyventi Lietuvos Respublikoje, ir Jungtinės Didžiosios Britanijos ir Šiaurės Airijos Karalystės piliečiams ir jų šeimos nariams, kuriems išduoti dokumentai, suteikiantys teisę gyventi Lietuvos Respublikoje.“
3. Pakeisti 1 straipsnio 5 dalį ir ją išdėstyti taip:
„5. Šiame įstatyme vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Lietuvos Respublikos šalpos pensijų įstatyme, Lietuvos Respublikos neįgaliųjų socialinės integracijos įstatyme ir Lietuvos Respublikos įstatyme „Dėl užsieniečių teisinės padėties“.“

2 straipsnis. Įstatymo įsigaliojimas ir taikymas
1. Šio įstatymo 1 straipsnio 1 ir 3 dalys įsigalioja 2019 m. rugsėjo 1 d.
2. Šio įstatymo 1 straipsnio 2 dalis įsigalioja Jungtinės Didžiosios Britanijos ir Šiaurės Airijos Karalystės (toliau – Jungtinė Karalystė) išstojimo iš Europos Sąjungos dieną.
3. Jungtinės Karalystės piliečiams ir jų šeimos nariams, kurie iki Jungtinės Karalystės išstojimo iš Europos Sąjungos dienos yra įgiję teisę gyventi Lietuvos Respublikoje kaip Europos Sąjungos valstybės narės piliečiai ir jų šeimos nariai, iki jiems bus išduotas leidimas gyventi Lietuvos Respublikoje, bet ne ilgiau kaip 9 mėnesius nuo Jungtinės Karalystės išstojimo iš Europos Sąjungos dienos, taikomos iki šio įstatymo 1 straipsnio 2 dalies įsigaliojimo galiojusios Lietuvos Respublikos tikslinių kompensacijų įstatymo nuostatos.
4. Jungtinės Karalystės piliečiams ir jų šeimos nariams iki Jungtinės Karalystės išstojimo iš Europos Sąjungos dienos paskirtos tikslinės kompensacijos mokamos Tikslinių kompensacijų įstatyme nustatytomis sąlygomis iki teisės į tikslinę kompensaciją pabaigos.

3 straipsnis. Lietuvos Respublikos tikslinių kompensacijų įstatymo Nr. XII-2507 1 straipsnio pakeitimo įstatymo Nr. XIII-2047 pripažinimas netekusiu galios
Pripažinti netekusiu galios Lietuvos Respublikos tikslinių kompensacijų įstatymo 
Nr. XII-2507 1 straipsnio pakeitimo įstatymą Nr. XIII-2047. 

Skelbiu šį Lietuvos Respublikos Seimo priimtą įstatymą.

